हुआ विवाद, मंत्री के चचेरे भाई की पिटाई
नगर निगम चुनाव के दौरान कई स्थानों पर विवाद होता रहा। मंत्री के चचेरे भाई तक की पिटाई हो गई। इसके अलावा वार्ड क्रमांक 35 से भाजपा पार्षद प्रत्याशी कृष्णा प्रसाद के पति काली प्रसाद ने कांग्रेसी कार्यकर्ता की पिटाई कर दी। घटना खुर्सीपार थाना अंतर्गत दुर्गा मंदिर क्षेत्र की है। सोमवार की सुबह कांग्रेसी कार्यकर्ता बड़ी संख्या में खुर्सीपार थाना पहुंचकर विरोध प्रदर्शन करने लगे। इसके बाद पुलिस ने काली सहित रमेश व शीलू के खिलाफ धारा 294,323, 34 के तहत अपराध दर्ज कर लिया है।
पुलिस के मुताबिक कांग्रेस कार्यकर्ताओं ने शिकायत की है कि सोमवार की सुबह 5 बजे काली प्रसाद अपने कुछ समर्थकों के साथ वार्ड में लोगों को कंबल बांट रहा था। कांग्रेसी कार्यकर्ता खुर्सीपार निवासी प्रार्थी बबलू राव, हेमंत कुमार ने इसका विरोध किया। विरोध करने पर काली प्रसाद ने अपने समर्थकों के साथ मिलकर प्रार्थी के साथ मारपीट कर दी।
पुलिस ने दर्ज किया मामला
भट्ठी थाने के मुताबिक आरोपी निर्दलीय प्रत्याशी राजेश चौधरी रवि, सुनील और कमलेश ने सरस्वती शिशु मंदिर वार्ड क्रमांक 51 के बूथ में जा रहे थे कि भिलाई सेक्टर 4 निवासी प्रशांत पांडेय ने उन्हें अंदर जाने से मना किया। इस बीच आरोपियों ने प्रशांत पांडेय के साथ मारपीट की। प्रशांत मंत्री प्रेमप्रकाश पांडेय के चचेरे भाई हैं। पुलिस ने धारा 323, 294,506 और 34 के तहत अपराध दर्ज किया है।
कांग्रेस कार्यकर्ता के शरीर पर चोट के निशान।
भाजपा कार्यकर्ताओं द्वारा पिटाई करने के बाद कांग्रेस नेता खुर्सीपार थाने का घेराव करने पहुंचे।
hin_Deva hin_Deva hin_Deva hin_Deva hin_Deva bho_Deva hin_Deva